पाएं अपने शहर की ताज़ा ख़बरें और फ्री ई-पेपरडाउनलोड करें
गर्मी के मौसम में कूल ड्रेसेस का चयन पहली प्राथमिकता होती है। लेकिन कूल ड्रेस के साथ भी आप स्टाइलिश कैसे रह सकती हैं, यही बताने की एक कोशिश है बॉलीवुड दीवा के जरिए :
सादगी के साथ कंट्रास्ट :
पफी स्लीव्स हमेशा जादू पैदा करती हैं और धारियां सादगी का प्रतीक होती हैं। आलिया भट्ट ने हल्के रेडिश कलर की एंकल लेंथ ड्रेस चुनी है गर्मी के इस मौसम को मात देने के लिए। यह एक बहुत ही ख़ूबसूरत पोशाक है जिसे उन्होंने हल्के पीले रंग के रेट्रो स्टाइल सैंडल के साथ पहन रखी है। सब कुछ सिंपल है, लेकिन कमर पर बड़ा-सा बेल्ट सादगी के साथ कंट्रास्ट पैदा कर रहा है।
ऑफ शोल्डर ब्लाउज :
गर्मियों के लिए निस्संदेह सबसे अच्छी पोशाक हल्के रंग की मानी जाती है। उस पर भी अगर सफेद रंग हो तो सोने पर सुहागा हो जाता है। कैटरीना कैफ ने गर्मियों के लिए ऐसी ही ड्रेस का चयन किया है। ऑफ शोल्डर ब्लाउज और पारदर्शी आस्तीन गर्मी के लिए एक बेहतरीन विकल्प है। यह अच्छा विकल्प इसलिए भी है क्योंकि ऑफ शोल्डर ब्लाउज और पारदर्शी आस्तीन भी अपनी पूरी गरिमा के साथ है।
आरामदायक पहनावा :
चारकोल ब्लैक हालांकि गर्मी का रंग नहीं है, लेकिन अगर फैब्रिक कॉटन हो तो फिर यह रंग भी गर्मी को हराने में पीछे नहीं रहेगा। यहां अदिति राव हैदरी ने ऐसा ही किया है। घुटनों से थोड़ी ऊपर फ्रॉकनुमा ड्रेस के साथ में सफेद स्नीकर्स। इससे बेहतर आरामदायक पहनावा और क्या होगा? इससे आप अपने घर में ट्रेडमिल पर पसीना भी बहा सकती हों तो पास की दुकान तक जाने में भी कोई हर्ज नहीं।
फ्लोर स्वीपिंग बेबीडॉल ड्रेस :
करिश्मा कपूर की यह सफेद रंग की ड्रेस भी हम सबके लिए इशारा है कि गर्मी का मौसम आ गया है। फ्लोर स्वीपिंग बेबीडॉल ड्रेस में आप दिनभर गर्मी में भी मौज कर सकती हैं। पैरों में सफेद रंग के जूते, आंखों पर काले रंग का चश्मा और होंठों पर गुलाबी रंग की लिपस्टिक एक मारक काम्बिनेशन बनाता है। यही कॉम्बिनेशन तो उनके चाहने वालों का दिल जीत लेता है।
ब्रीजी रैप ड्रेस :
डायने वॉन फुरस्टेनबर्ग ने 60 के दशक में इस सुपर इजी ब्रीजी रैप ड्रेस का आविष्कार किया था। दुनिया भर की महिलाओं ने इसे हाथो-हाथ अपनाया था। इसी तरह की पोशाक में मलाइका अरोरा खान एक लाल रंग के क्लच के साथ 'तापमान' बढ़ाने का काम कर रही हैं। हालांकि बढ़ते वास्तविक तापमान में उनकी यह पोशाक एक अच्छी पसंद हो सकती है।
ब्लाउज टॉप :
नव विवाहित दीया मिर्जा ने इस हल्के आसमानी रंग के ब्लाउजी टॉप को हिप्पी सैंडल के साथ मिक्स कर दिया है। पसीने भरी चिपचिपी गर्मी में यह भी एक अच्छा विकल्प है।
सॉफ्ट प्रिंटेड स्ट्रैपी ड्रेस :
फातिमा सना शेख को अपारंपरिक विकल्प आजमाने के लिए जाना जाता है। सॉफ्ट प्रिंटेड स्ट्रैपी ड्रेस गर्मी के मौसम में एक आदर्श ड्रेस हो सकती है। एक श्रेडेड डेनिम जैकेट के साथ पैचवर्क वाला स्लिंग बैग उन्हें स्पेशल बना रहा है।
लेमन कलर कटआउट ड्रेस :
अब न केवल नकारात्मकता को त्यागने का समय है, बल्कि करीना कपूर खान जैसी नई कटआउट ड्रेस के लिए अपने प्यार का इजहार करने का भी। सफेद के बाद लेमन कलर गर्मियों का दूसरा सबसे कूल कलर है। करीना कपूर ने इसी कलर को चुना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hne_Deva hin_Deva hne_Deva hin_Deva awa_Deva hin_Deva kas_Deva hin_Deva kas_Deva hin_Deva kas_Deva hin_Deva kas_Deva hin_Deva kas_Deva awa_Deva zho_Hant eng_Latn